આપણી બાજુના નેપાળમાં ય કંઈક આવી જ પરિસ્થિતિ છે જેના કારણે તેની હિમાલયન નદીઓ પર બંધ બાંધીને ૮૬૦૦૦ મેગાવૉટ વીજળી ઉત્પન્ન કરી શકાય તેમ હોવા છતાં નિષ્ણાંતોએ ૪૩૦૦૦ મેગાવૉટ સુધી જ શક્યતા છે તેમ કહ્યું છે. નેપાળના રાજકીય વિવાદો તથા ભારત અને ચીન સાથેના દ્વિરાષ્ટ્રીય સંબંધોના ચડાવ-ઉતારમાં માત્ર ત્યાંની રાજનીતિ અને ભ્રષ્ટાચાર મુખ્યત્વે હોવા છતાં, નેપાળ સાથેનો આપણો ૫૦૪૦ મેગાવૉટનો હાઈડ્રો પ્રોજેક્ટ જે મહાકાલી નદી પર પંચેશ્ર્વર નામે ઓળખાય છે તેના કરાર આપણે ૨૧ વર્ષ પહેલાં કર્યા છતાંય કોઈ પ્રગતિ નથી. અત્યારની ગણતરી પ્રમાણે વીજળીદર રૂપિયા ૮ પ્રતિ યુનિટ થઈ શકે જ્યારે આપણે ત્યાં ૩ રૂપિયાના ખર્ચમાં વિજળી ઉપલબ્ધ છે અને તે પણ નેપાળ આપણને વર્ષો સુધી આ યોજના અન્વયે, કોઈ અવરોધ વગર ચાલવા દે તો રૂ. ૫૦,૦૦૦ કરોડનો ખર્ચ વિચારવા જેવો ખરો.